Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A rádiózásról és a televíziózásról szóló 1996. évi I. törvény (médiatörvény) 145. §-a azt rögzítette, hogy a Magyar Rádió mûsorainak terjesztéséhez a törvény hatálybalépésekor használt három 66,0–73,0 MHz frekvenciasáv közül kettõ a
Paragraph Index: 1786

1. A kisebbségi névhasználat kérdései Korábbi beszámolóinkban már több alkalommal foglalkoztunk a kisebbségek névhasználatának jogi szabályozásával. A családi és utónév célja, hogy az embereket egymástól megkülönböztesse – a név egyrészt a személyazonosság megállapításának kézenfekvõ eszköze, másrészt pedig a kisebbségi, nemzetiségi, sõt nemzeti önazonosság, identitástudat kifejezõje. A kisebbségi név használata a nemzetiségi kötõdés külvilág felé történõ kinyilvánításának fontos eszköze. Ezt biztosítja a Nektv. 12. §-a, amely a kisebbségi névhasználathoz fûzõdõ jogot deklarálja. Ennek körében a kisebbséghez tartozó személyeknek joguk van: – saját és gyermekük utónevének szabad megválasztásához; – saját és gyermekük családi és utónevének a kisebbségi anyanyelv szabályai szerint történõ anyakönyveztetéséhez, annak hivatalos okmányokban való feltüntetéséhez; – az anyakönyvezés és a hivatalos okmányok kétnyelvû kiállításához. A fenti jogok érvényesülését biztosítja az anyakönyvekrõl, a házasságkötési eljárásról és a névviselésrõl szóló 1982. évi 12. tvr. (anyakönyvi tvr.) is, amelynek értelmében a választható nemzetiségi utóneveket az érintett országos kisebbségi önkormányzatok által összeállított, a Magyar Tudományos Akadémia szerkesztésében megjelentetett nemzetiségi utónévjegyzék tartalmazza. Az utónévjegyzékben nem szereplõ nemzetiségi utónév anyakönyvezhetõségérõl – korábbi javaslatunknak megfelelõen – az érintett országos kisebbségi önkormányzat állásfoglalása az irányadó.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes